ԱԺ մտնելու խնդրին բախվելու է նաև ՀՀԿ-ն, եթե մինչ այդ հաջողվի չեզոքացնել վարչական ռեսուրսները: Մարզպետների փոփոխությունը կարևոր հարց է` ընտրությունների նախապատրաստման առումով, բայց հաստատ հնարավոր չէ փոխել գերազանցապես ՀՀԿ-ական գյուղապետերին: Ճիշտ է` ոստիկանապետ Վալերի Օսիպյանն արդեն ասել է, որ շատ կցանկանար տեսնել, թե ինչպես են քրեական հեղինակությունները ընտրություններում փող բաժանում: Բայց ակնհայտ է, որ ոստիկանապետին կամ ոստիկաններին չեն հրավիրի այդ հույժ կարևոր գործընթացին: